Kulturfronten

Kulturfronten i Norge på 1970-tallet - Historikk

Kulturfronten oppsto i det radikale kulturmiljøet på venstresida, et miljø som blomstret opp fra slutten av 60-tallet spesielt pga kampen mot EEC. Fronten samlet skuespillere, musikere og andre profesjoner innenfor scenearbeid, forfattere, kunsthåndverkere samt kunststudenter, amatører så vel som profesjonelle. I 1972 samlet man seg om følgende plattform: «Kulturfronten er basert på folkets kultur. Organisasjonen skal baseres på aktiviteter i lokallag med styrking av lokal kultur, mot ensretting og sentralisering med utgangspunkt i det arbeidende folks liv og problem.» Kilde: Revolusjonære toner. Hovedoppgave i historie av Dag Falang.

Dette var ikke en organisasjon i vanlig forstand, fronten var heller en bevegelse, et forum hvor man inspirerte hverandre til å løfte frem og diskutere både kunstneriske og rettighets-saker. Kulturfronten samlet kunstnere og kulturarbeidere for å gå i felles kulturseksjon 1.mai. Krav til f.eks. vederlag for kunstnerisk arbeid, garantilønn, fast ansettelse og andre rettigheter for freelancere ble konkretisert, krav om profesjonelle konsert- og teaterbygg samt øvingslokaler for amatører innenfor musikk og barne- og ungdomsteater ble løftet frem.

I kjølvannet av Kulturfronten sitt milø oppsto oppsøkende teater og frie teatergrupper, profesjonelle teater med allmannamøter som styringsform, jfr de første årene til Hålogaland Teater i Tromsø. Flere plateselskap som f.eks. MAI ble opprettet. I Kulturfrontens regi ble det vedtatt å opprette røde kor og korps for å ta i bruk arbeidersanger og sanger om internasjonal solidaritet. Kulturfrontkoret i Trondheim startet opp i 1972, i 1974 ble dette Trondhjem Raudt Kor, og fra 1973 -74 oppsto det røde kor i Oslo, Bergen, Kristiansund, Trondheim og Tromsø, kor som senere er kjent som Oslo Ø, Lyderhorn, Koret Fosnafolk, Trondhjem Sangbruk og Blandakoret Nordaførr. 

Etter hvert sto kulturaktivister og rettighetsforkjempere på egne bein, og Kulturfronten sin periode gikk over i begynnelsen av 80-tallet. Se historikk innenfor de forskjellige kunstner- og kulturorganisasjonene og kultursider i Klassekampen og andre aviser fra 1970-tallet.

Forfattet av Anniken Dulin, tidligere musikkpedagog, dirigent og musiker. 

Referanse:Revolusjonære toner. Den radikale Musikkbevegelsen i Norge ca. 1970-1983. Hovedoppgave i historie av Dag Falang Gravem, Universitetet i Oslo 2004

Referanse: Klassekampen og andre avisers kultursider på 1970-80-tallet

Referanse: Artikkelforfatteren skriver som deltaker i Kulturfrontens møter og arrangementer i Tromsø

Kilder
Revolusjonære toner. Den radikale Musikkbevegelsen i Norge ca. 1970-1983. Hovedoppgave i historie av Dag Falang Gravem, Universitetet i Oslo 2004
Klassekampen juni-juli 1979. Reisebrev fra turné i Kina organisert av Forbundet for Raude Kor og Korps.
Klassekampen og andre avisers kultursider på 1970-80-tallet
Artikkelforfatteren skriver som deltaker i Kulturfrontens møter og arrangementer i Tromsø samt mangeårig dirigent i Tromsø Raudt Kor 1970-tallet samt etterfølgeren Blandakoret Nordaførr 1980-90.

Artikler opprettet med artikkelveiviseren
Norges historie